|  |  |
| --- | --- |
| ***Şcoala Gimnazială „Grigore Herinean” Galaţii-Bistriţei***  ***Reprezentant legal,***  ***prof. Selejan Vasile***  ***Nr. înreg. 36/25.01.2018*** | ***Fundaţia „Cercetaşii Bistriţeni”***  ***Preşedinte,***  ***Sidor Costinaşi***  ***Nr. înreg.\_\_\_\_\_\_\_\_\_\_\_\_\_\_*** |

**Parteneriat privind colaborarea**

**pentru implementarea proiectului “Om pentru mediu, mediu pentru om”**

**Fundaţia „Cercetaşii Bistriţeni”**, cu sediul în M. Kogălniceanu 15, 420034 Bistriţa, CIF 16043601, reprezentată prin **Sidor Costinaşi** în calitate de preşedinte

şi

**Şcoala Gimnazială „Grigore Herinean” Galaţii-Bistriţei** cu sediul în localitatea Galaţii-Bistriţeistr. Principală, nr. 234, CUI 28331411reprezentată prin **Selejan Vasile** în calitate de director.

Prezentul parteneriat se încheie pentru perioada semestrului al II-lea al anului şcolar 2017 - 2018 şi implică participarea ambilor parteneri la derularea activităţilor proiectului **“Om pentru mediu, mediu pentru om”.**

Prezentul protocol de colaborare s-a încheiat astăzi, 25.01.2018, în 2 exemplare, câte unul pentru fiecare partener.

**Argumentarea**

Noi, cadrele didactice, trebuie să acţionăm în vederea formării în rândul elevilor a unor atitudini şi aptitudini necesare înţelegerii relaţiilor care există între om şi natură, să îi educăm în vederea înţelegerii, apărării, îmbunătăţirii mediului înconjurător, creând astfel condiţii mai bune de viaţă într-un mediu curat, propice vieţii. Acest proiect îşi propune să antreneze elevii în diverse acţiuni: ecologizarea albiei pârâului din localitatea Dipșa, întreţinerea spaţiilor verzi din jurul şcolii, plantarea de copaci şi flori, îngrijirea acestora. De asemenea, se urmăreşte educarea relaţiilor umane din cadrul comunităţii în care trăiesc, formarea şi dezvoltarea conştiinţei ecologice, precum și familiarizarea cu noțiunea de ”cercetaș” și stabilirea unor relații de prietenie și colaborare între elevii școlilor noastre și Cercetașii Bistrițeni.

**Scopul**

Cultivarea interesului faţă de menţinerea unui mediu natural sănătos, formarea şi dezvoltarea convingerilor de ocrotire a mediului înconjurător, înţelegerea necesităţii conservării şi utilizării raţionale a resurselor de mediu pentru o lume mai bună şi mai sănătoasă.

**Grupul ţintă**

1. direct: elevii Școlii Gimnaziale ”Grigore Herinean” Galații-Bistriței, părinţii, cadrele didactice implicate (coordonatori, parteneri, colaboratori), Cercetașii Bistrițeni

2. indirect: comunitatea.

**Obiectivele proiectului**

* Dezvoltarea unor atitudini favorabile ameliorării relaţiilor dintre om şi mediu;
* Dezvoltarea simţului estetic;
* Conştientizarea elevilor şi a comunităţii asupra necesităţii protejării mediului;
* Identificarea problemelor de mediu şi rezolvarea/ameliorarea acestora;
* Participarea elevilor la actiuni de informare privind problematica mediului înconjurător.

**PLANIFICAREA ACTIVITĂŢILOR**

|  |  |  |  |
| --- | --- | --- | --- |
| **DATA** | **DENUMIREA ACTIVITĂŢII** | **LOCUL DESFĂŞURĂRII** | **PARTICIPANŢI** |
| Ianuarie  2018 | **Elaborarea proiectului** | Şc. Gim. „Gr. Herinean” Galaţii-Bistriţei | Director, consilier educative, reprezentant Cercetașii Bistrițeni |
| Martie  2018 | **Promovarea proiectului; prezentarea părţilor** | Şc. Gim. „Gr. Herinean” Galaţii-Bistriţei | Director, reprezentanţii Cercetașilor Bistrițeni, elevi, cadre didactice, părinţi. |
| Aprilie  2018 | **Ecologizare în localitatea Dipşa** | Localitatea Dipșa | Director, cadre didactice, elevii Școlii gimnaziale Dipșa, Cercetașii Bistrițeni, comunitatea locală |
| Mai  2018 | **Plantare de puieţi în localitatea Galaţii-Bistriţei** | Localitatea Galaţii-Bistriţei | Director, cadre didactice, elevii Școlii gimnaziale Dipșa, Cercetașii Bistrițeni, comunitatea locală |

**Rezultate**

* Realizarea unui album cu fotografii realizate în timpul activităţii.
* Sensibilizarea oamenilor din jur pentru păstrarea unui mediu curat pentru o viaţă sănătoasă;
* Conştientizarea populaţiei asupra riscului pe care îl presupune poluarea mediului, defrişarea pădurilor.

**Diseminare**

Mediatizarea acțiunilor pe pagina de Facebook a școlii, pe site-ul școlii și în presa locală;

**Buget**

Finanțare proprie